สวัสดีครับ พอดีแฟนผมพึ่ง แท้งสมบูรณ์ ไปได้ประมาณ 1 เดือน แล้ว ได้ทำการฉีดยาคุม และ ยารักษามดลูกไป หลังจากแท้ง 3-4 วัน ทีนี้ เมื่อครบเดือนแล้ว สังเกตุเห็นว่า ไม่มีเลือดไหลแล้ว จึงได้มีเพศสัมพันธ์ กัน และผ่านมา ประมาณ 5 วัน แฟนมีเลือดไหล ออกมา แบบ กระปิดกระปอย อยากถามว่า จะมีอันตรายไหมครับ
สวัสดีค่ะ การแท้งสมบูรณ์คือการที่ตัวอ่อนและเนื้อเยื่อของตัวอ่อนหลุดออกจากมดลูกจนหมด ครบ ปากมดลูกปิด ไม่จำเป็นต้องขูดมดลูก หลังแท้งสมบูรณ์อาจมีแค่เลือดไหลออกมาเล็กน้อยกระปริดกระปรอยตามมาได้ในอีกประมาณ 1 สัปดาห์หลังจากนั้นหากเกิน 1 เดือนไปแล้ว ยังมีเลือดไหลออกผิดปกติทางช่องคลอดอีก อาจจะมีสาเหตุเช่นแท้งไม่สมบูรณ์ หรือสาเหตุอื่นๆที่ไม่เกี่ยวกับการแท้งบุตร เช่น ผลข้างเคียงจากการใช้ยาฉีดคุมกำเนิด ซึ่งเป็นผลข้างเคียงที่เกิดได้บ่อย การฉีกขาดของอวัยวะเพศจากการมีเพศสัมพันธ์ การติดเชื้อของช่องคลอดหรือปากมดลูก เนื้องอกของปากมดลูกหรือมดลูก ฮอร์โมนจากรังไข่ไม่สมดุล หรือเป็นภาวะแทรกซ้อนจากการตั้งครรภ์ครั้งใหม่แต่หากมีการฉีดยาคุมนั้นก็ไม่น่าจะตั้งครรภ์ค่ะ เป็นต้นดังนั้นควรไปพบแพทย์เพื่อตรวจหาสาเหตุเพิ่มเติมต่อไปในกรณีนี้ ซึ่งแพทย์อาจจะต้องตรวจดูให้แน่ชัดอีกครั้งว่าแท้งครบไปแล้วจริงๆ แต่จากที่ฟังเบื้องต้น นึกถึงเรื่องผลข้างเคียงจากการใช้ยาฉีดคุมกำเนิดมากที่สุดค่ะ ระหว่างนี้อาจจะงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง ไม่สวนล้างช่องคลอด